
РЕПУБЛИКА    БЪЛГАРИЯ
ОБЛАСТЕН УПРАВИТЕЛ НА ОБЛАСТ СЛИВЕН


МЕМОРАНДУМ ЗА ЕДИНОДЕЙСТВИЕ 
ЗА РАЗВИТИЕТО НА ОБЛАСТ СЛИВЕН


      Днес, 19.09.2022 г., след проведената на 13.09.2022 г. публична дискусия на тема: „Важните решения за Сливен. Меморандум за единодействие“, между политическите партии и коалиции – кандидати за участие в 48-то народно събрание от 21 Многомандатен избирателен район, се сключи следното споразумение:
1. Подписалите този Меморандум партии и коалиции и техните кандидати за
 представители  в 48-то Народно събрание от 21 Многомандатен избирателен район – Сливен декларират, че ще провеждат толерантна и честна предизборна кампания, без да използват оскърбителни квалификации и език на омразата спрямо своите конкуренти.
2. [bookmark: _GoBack]Всички партии и коалиции, подписали меморандума, и техните представители в
 48-то Народно събрание от 21 Многомандатен избирателен район – Сливен се обединяват и работят в тясно сътрудничество по проблеми и проекти, свързани с развитието на Сливенски регион.
3. Бъдещите народни представители от 21 МИР се ангажират да инициират от свое 
име или да подкрепят внесени от колегите им в Народното събрание законодателни инициативи, предложения и питания, свързани с реализирането на следните приоритетни за област Сливен обекти, проекти и дейности:

· Неотложен ремонт на пътя Сливен – Елена в отсечката Агликина поляна – с. Стара река;
· Изграждане на пътен възел при град Кермен на АМ „Тракия“;
· Проектиране и изграждане техническата инфраструктура на нова Индустриална зона Сливен – Ямбол;
· Намиране на сериозен инвеститор за Сливенските минерални бани;
· Подобряване на довеждащата и водопреносната мрежа в малките населени места на област Сливен;
· Завършване на пречиствателната станция за питейни води в гр. Сливен;
· Доизграждане на пречиствателната станция за отпадни води в гр. Сливен;
· Монтиране на станция за постоянен мониторинг върху обгазяването и попадането на вредни фракции във водоизточниците на гр. Нова Загора;
· Създаване на междуучилищно общежитие за нуждите на професионалните гимназии в гр. Сливен;
· Подобряване на работата по Механизма за обхват на децата и учениците в образователната система;
· Създаването на комплексен и качествен туристически продукт, базиран на богатите културно-исторически ресурси на региона.

4. Подписалите този Меморандум зачитат неговите клаузи.
5. Този Меморандум бе изготвен след постигнатото общо съгласие и подписан от:

